**ამბროლაურის მუნიციპალიტეტის მეორ მოწვევის საკრებულოს**

**ოცდამეცხრამეტე მორიგი სხდომის**

**ო ქ მ ი №08**

*ქ. ამბროლაური, ბრატისლავა რაჭის ქ. N11 26 აპრილი 2023 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს მეხუთე მოწვევის მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 23 წევრი: დავით ხუციშვილი, დავით გოგსაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, ბაქარ გობეჯიშვილი, სოსო ჭელიძე, ლევან ქვათაძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, დავით მიქიაშვილი, ბაკურ სანთელაძე, ნინო ჯოხაძე, ანა გურგენიძე, მაკა გოცირიძე, ხათუნა ბეშიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერის მოადგილე მამუკა ხიმშიაშვილი, მერიის საფინანსო სამსახურის ხელმძღვანელი ბეჟან კობახიძე, მერიის სოციალური და ჯანდაცვის სამსახურის ხელმძღვანელი მარიკა დვალი, მერიის სოციალური და ჯანდაცვის სამსახურის თანამშრომლები ფატი გურგენიძე, მარინა ვაჩაძე, ივანე ცაგურიშვილი და გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარის პირველი მოადგილე დავით ხუციშვილი.

დავით ხუციშვილი მიესალმა სხდომის დამსწრე წევრებს და საკრებულოს წარუდგინა დასამტკიცებლად, ბიუროს მიერ შემუშავებული საკრებულოს მორიგი სხდომის

დ ღ ი ს წ ე ს რ ი გ ი

1. ამბროლაურის მუნიციპალიტეტის 2023 წლის ბიუჯეტის პირველი კვარტლის შესრულების შესახებ

*მომხსენებელი ბეჟან კობახიძე - ამბროლაურის მუნიციპალიტეტის მერიის საფინანსო სამსახურის უფროსი*

1. ამბროლაურის მუნიციპალიტეტის 2023 წლის სოციალური და ჯანდაცვის პროგრამების მიმდინარეობის შესახებ

*მომხსენებელი მარიკა დვალი - ამბროლაურის მუნიციპალიტეტის მერიის სოციალური და ჯანდაცვის სამსახურის უფროსი*

1. სხვადასხვა.

კენჭისყრის შედეგად მომხრე:19; წინააღმდეგი: არცერთი, დამტკიცდა დღის წესრიგი.

1. **მოისმინეს:** ამბროლაური მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება ამბროლაურის მუნიციპალიტეტის 2023 წლის ბიუჯეტის პირველი კვარტლის შესრულების შესახებ

*ანგარიში თან ერთვის*

ბეჟან კობახიძე მიესალმა საკრებულოს წევრებს და წარუდგინა ამბროლაურის მუნიციპალიტეტის 2023 წლის ბიუჯეტის პირველი კვარტლის შესრულების მიმოხილვა. მან აღნიშნა, რომ ანგარიში წარმოდგენილია კანონმდებლობით განსაზღვრულ ვადაში და განხილულია საკრებულოს კომისიის სხდომებზე. მან მიმოიხილა ანგარიშში ასახული ძირითადი მიმართულებები, პირველად წარადგინა საშემოსავლო ნაწილი, პირველი კვარტლის მონაცემებით. მიმდინარე წელს 70000 ლარით გაიზარდა დღეგედან მისაღები წილი ცენტრალური ბიუჯეტიდან, შესაბამისად შარშანდელთან შედარებით 400000 ლარით არის გადაჭარბებული დღეგის შემოსავალი, რაც გვაძლევს იმის საბაბს, რომ ზაფხულის პერიოდში, კიდევ ერთხელ მოხდება კორექტირება მისაღები თანხის და სავარაუდოდ კიდევ გაგვეზრდება შემოსავლები ამ მიმართულებით, რომელიც გადანაწილებული იქნება იმ პრიორიტეტებზე, რომელიც საკრებულოს მიერ არის მოწონებული. ასევე გაზრდილია შემოსავალი დეპოზიტებზე არსებული დარიცხული პროცენტიდან, მუნიციპალიტეტის შენობის რეაბილიტაციისთვის გამოყოფილი თანხიდან ნაწილი დაიხარჯა, ნაწილი 700000 ლარი, საპროექტო სამუშაოების მიმდინარეობის გამო არ არის გამოყენებული, თანხა განთავსებული იქნა დეპოზიტზე, რამაც მოგვცა შემოსავალი 60000 ლარი, რაც მნიშვნელოვანი თანხაა. მნიშვნელოვანი შემოსავალი იყო ჯარიმებიდან და საურავებიდან მიღებული თანხები, ერთ-ერთი იყო სანაპიროს ქუჩაზე, მომწოდებელი დაჯარიმდა ხელშეკრულების პირობების დარღვევისთვის, კერძოდ ვადაგადაცილებისთვის და შემოსულია 229600 ლარი, რომელიც შემდგომში გადანაწილდება საჭიროებისამებრ.

სოსოს ჭელიძემ დასვა შეკითხვა გასაჩივრა თუ დატოვა მომწოდებელმა საჯარიმო თანხა?

ბეჟან კობახიძემ განმარტა, რომ დღემდე გასაჩივრებული არ არის, გასაჩივრების შემთხვევაში გათვალისწინებული იქნება სასამართლოს გადაწყვეტილება. მან აღნიშნა, რომ ასევე გაზრდილია შემოსავალი ტყის ფონდის რესურსების სარგებლობისთვის. რაც შეეხება ხარჯს მიმდინარეობს გეგმაზომიერად ხარჯვა, პირველ კვარტალში მცირედით ჩამორჩენაა ინფრასტრუქტურული პროექტების მიმართულებით, რაც გაპირობებული იყო იმ სახელშეკრულებო პირობებით, რომლითაც სამუშაოების შესრულებისთვის გათვალისწინებული უნდა იყოს კლიმატური პირობები, სწორედ კლიმატური პირობების გამო მოხდა თანხების აუთვისებლობა. პირველ კვარტალში მოხდა გაუთვალისწინებელად თოვლწმენდის სამუშაოების შესრულება და თანხების გაუთვალისწინებლად ხარჯვა 132575 ლარით, ამ ოდენობის ხარჯი ბოლო ათის წლის განმავლობაში არ ყოფილა, თანხები გამოყენებული იყო გზის მოვლა-შენახვის რესურსებიდან და მისი შევსება ბიუჯეტის ცვლილების დროს უნდა მოხდეს. მან ისაუბრა მუნიციპალიტეტში გავრცელებული ცოფის აღმოსაფხვრელად სარეზერვო ფონდიდან გამოყოფილ ხარჯებზე (დაახლოებით 15000 ლარამდე), სოფლის მხარდაჭერის პროგრამის ფარგლებში განსახორციელებელი პროექტების დასაფინანსებელი თანხები გვქონდა განსაზღვრული ბიუჯეტში, მთავრობიდან თანხმობის შედეგად უნდა გამოგვეცხადებია გამარტივებული ტენდერი, მაგრამ პირველ კვარტალში ეს თანხმობა არ იქნა მიღებული და შესაბამისად ეს თანხები არ იქნა ათვისებული, დანარჩენ პრიორიტეტებზე, ექვსი პრიორიტეტია და 70%-ია ათვისებული.

ბაქარ გობეჯიშვილმა აღნიშნა, რომ კომისიის სხდომებზე განხილულია ანგარიში და შესრულების მაღალი მაჩვენებელია ყველა მიმართულებით.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ამბროლაურის მუნიციპალიტეტის 2023 წლის ბიუჯეტის პირველი კვარტლის შესრულების ანგარიშის დამაკმაყოფილებლად შეფასებას.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის 2023 წლის ბიუჯეტის პირველი კვარტლის შესრულების შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - სოციალური და ჯანდაცვის სამსახურის ხელმძღვანელის მარიკა დვალის მოხსენება ამბროლაურის მუნიციპალიტეტის 2023 წლის სოციალური და ჯანდაცვის პროგრამების მიმდინარეობის შესახებ

*ანგარიში თან ერთვის*

მარიკა დვალი მიესალმა საკრებულოს წევრებს და წარუდგინა სოციალური და ჯანდაცვის პროგრამების კვარტალური შესრულების ანგარიში. მან საკრებულოს გააცნო სამსახურის მთლიანი ბიუჯეტი, რომელიც შედგენს 742500 ლარს, აქედან 467500 ლარი გამოყოფილია სოციალური მიმართულებით და ფინანსდება 10 პროგრამა, ხოლო 275000 ლარი გამოყოფილია ჯანდაცვის მიმართულებით და ფინანსდება 4 პროგრამა, მან საკრებულოს დაწვრილებით გააცნო პროგრამები თავის შინაარსით, პროგრამებით მოსარგებლე ბენეფიციართა რაოდენობით, თითოეულ პროგრამაზე გახარჯული თანხების მოცულობით, რაც ანგარიშშია ასახული, კერძოდ: სულ სოციალური პროგრამის ფარგლებში 01 იანვრიდან 31 მარტის ჩათვლით 297 ბენეფიციარზე გაცემულია 159646 ლარი და ჯანდაცვის პროგრამის ფარგლებში 01 იანვრიდან 31 მარტის ჩათვლით კი 163 ბენეფიციარზე გაცემულია 83675 ლარი. მან ისაუბრა სამსახურის მიერ მიმდინარე თვეებში განხორციელებულ სიახლეებზე, შშმ და სსმ პირების ცენტრის ,,ბაო“ თანადაფინანსება, რომლის ფარგლებში სსმ ბავშვების მომსახურების განხორციელება, ასევე თანადაფინანსება გაეწია სადმელის მრავალფუნქციურ ცენტრს, სადაც ძალიან თბილი, შინაურული გარემოა და ბენეფიციარებს სურვილი აქვთ შაბათ-კვირასაც იყვნენ იქ. არის შინ მოვლის პროგრამა, რომელის თანადაფინანსება რომ არ მომხდარიყო შეწყდებოდა, ის არის მნიშვნელოვანი პროგრამა, პროგრამა 120 მოხუცებულ ადამიანს ემსახურება. მან ისაუბრა აგრეთვე მისი სამსახურში მისვლის პირველივე დღიდან სოციალური კვლევების ჩატარების სიახლეების დანერგვაზე, შემუშავდა უკვე კითხვარები შესაბამის ორგანიზაციებთან თანამშრომლობით, ოჯახების კვლევებს ვიწყებთ პირველი მაისიდან, მინიმუმ 300 ოჯახის კვლევა ჩატარდება და დამატებით ის მოწყვლადი ჯგუფები, როგორებიცაა შშმ პირები, მრავალშვილიანი ოჯახები, რომლეთათვის ცალკე კითხვარია მომზადებული. კვლევა დასრულდება დაახლოებით მაისის ბოლოს, რომელიც მოგვცემს გარკვეულ სურათს, რაც დასაყრდენი იქნება შემდგომში ახალი პროგრამების განსახორციელებლად. არის სიახლეები, რომელსაც დღევანდელი ფორმატი არ ითვალისწინებს, თან სასურველია ყველა კითხვაზე იყოს დეტალური პასუხები, თუმცა უახლოეს მომავალში ყველასთან ერთად მოახდენს იმ სიახლეების განხილვას, რომელიც მომავალში შეიძლება განხორციელდეს აღნიშნული მიმართულებებით.

ბოლოს მარიკა დვალმა მადლობა გადაუხადა სამსახურს, ყველა თანამშრომელს, რადგან ერთი თანამშრომელი მარტო ვერ შესძლებს საქმის კარგად შესრულებას, თუ მას გვერდში არ უდგას კვალიფიცირებული გუნდი, გაუჭირდება საბოლოო შედეგის მიღწევა, გუნდი მომართულია თითოეული მოქალაქის საჭიროებაზე, ყოველთვის ვფიქრობთ ნაკლებ ადამიანს უთხრათ უარი და მეტია ადამიანის საჭიროება დავაკმაყოფილოთ.

საკრებულოს წევრებმა მადლობა გადაუხადეს მარიკა დვალს სრულყოფილი ანგარიშისთვის.

ნინო ჯოხაძემ დასვა შეკითხვა თუ რა დახმარება შეიძლება გაეწიოს დავით ტყეშელაშვილს, რომელსაც შშმ სტატუსიც შეიძლება მიენიჭოს, რაზეც მარიკა დვალმა განმარტა, რომ საკითხი ჩანიშნულია და კანონის ფარგლებში ოდნავ მაინც თუ შეიძლება გაეწიოს დახმარება, გაეწევა.

ამირან ლომთაძემ აღნიშნა, რომ ბიუროს სხდომაზე იყო მსჯელობა უსახლკაროთა პრობლემაზე, რაზეც ერთი აზრი გამოიხატა, სასურველია ვიფიქროთ უსახლკაროთა პროგრამის შემუშავებაზე, ვისაც საცხოვრისი არ აქვს, ვისაც საშიშროება აქვს, არ შეიძლება მის სახლში ცხოვრება, წელიწადში რომ 4-5 ოჯახი დაკმაყოფილდეს კარგი იქნება, 40-50კვ.მ. ფართობის მქონე საცხოვრის გამოეყოთ, რისი რესურსებიც თანდათან ჩნდება ბიუჯეტში. პროგრამა რომ წელს ერთობლივად შემუშავდეს კარგი იქნება.

ზვიად მხეიძემ განმარტა, რომ დიდი ხანია უსახლკაროთა პრობლემებზე ვფიქრობთ, დღემდე ვერ მოგვარდა, მისაღები წინადადებაა.

ესმა მაისაშვილმა აღნიშნა, რომ გოჩა გოგობერიშვილმა განცხადება წარმოადგინა უსახლკარობის თაობაზე, დაფინასება ვფიქრობ მიღებულია, მაგრამ სოფელ წესში ბინა ვერ იშოვეს და სხვაგან ცხოვრებაზე უარს აცხადებენ. თუ არის შესაძლებელი ვაგონი მოიძინ და შეიძინონ, აუცილებელია სახლი იყოს? მან განმარტა, რომ რთულ მდგომარეობაშია მათი საცხოვრისი და 25000 ლარის ფარგლებში უჭირთ შეძენა სახლის.

მარიკა დვალმა განმარტა, რომ უნდა მობრძანდნენ ადგილზე, განხილულ იქნეს დეტალურად მათი მდგომარეობა, ისე რთულია საუბარი და გადაწყვეტილების მიღება.

ხათუნა ბეშიძემ ისაუბრა სანდრო კიბაბიძის პრობლემის თაობაზე და შეკითხვა დასვა თუ რა დახმარება შეიძლება გაეწიოს მას?

მამუკა ხიმშიაშვილმა დააზუსტა სოფელ წესის მცხოვრების ვინაობა და აღნიშნა, რომ სოფელ წესის წარმომადგენელთან ერთად განიხილავს იმ ოჯახის პრობლემას. კანონის ფარგლებში მოხდება ჩართულობა.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ამბროლაურის მუნიციპალიტეტის 2023 წლის სოციალური და ჯანდაცვის პროგრამების მიმდინარეობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის 2023 წლის სოციალური და ჯანდაცვის პროგრამების მიმდინარეობის შესახებ ანგარიში შეფასდეს დამაკმაყოფილებლად.

სხდომის ოქმს სხდომის [აუდიო ჩანაწერი CD დისკზე ჩაწერილი](Record-26.04.2023_11.03.18-4.wav) თან ერთვის.

საოქმო ჩანაწერში დაცულია სიტყვაში გამომსვლელთა სტილი და შინაარსი.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა სხდომა დასრულებულად გამოაცხადა.

საკრებულოს თავმჯდომარის პირველი მოადგილე: დავით ხუციშვილი